Mac-Talla Terra Single Islay Malt Whisky Mactalla 70 cl 46%

Sun, 29 Mar 2026 23:05:03 +0200

Mac-Talla Terra Single Islay Malt Whisky 70 cl 46% Mac-Talla serien er skabt af Morrison-familien, der har arbejdet med Islay whisky i 5 generationer. Mac-Talla er gælisk for ekko og henviser til at familien med dens lange historie giver genlyd over hele øen. Øen Islay med dens lange tradition for whisky byder på store oplevelser formet af elementerne. De tre whiskyer i serien er opkaldt efter øens elementer – Terra (jord), Mara (hav), Strata (klippelag). Terra betyder jord. Og netop jorden har, i form af tørverøg, sat et stort præg på smagen i denne lækre røgede whisky. ”This perfectly reflects the peat smoke in this expression, deriving its characteristics from Islay’s ground.” Farven er lys strågul. I næsen finder vi elegante noter af citrus, røget bygmalt og frisk havluft. Smagen byder på ren bålrøg, tilsat et strejf af salt havluft og med en tydelig eftersmag af røg. En nydelse for alle der sætter pris på en klassisk Islay whisky. Historien bag Morrison-familiens virke på Islay begynder med whiskykøbmanden William Walker i 1930’erne. Stanley P. Morrison startede sin læretid hos T. William Walker & Co. I 1951 var tiden til at stå på egne ben og han oprettede sit eget whiskyfirma ’Stanley P Morrison Ltd’, og havde et samarbejde med mange af de kendte producenter af blended whisky. I 1963 opkøbte han Islays ældste whiskydestilleri Bowmore (ejes nu af Suntory). I dag er det Stanleys søn og sønnesøn, der tegner firmaet bag bl.a. Mac-Talla, der naturligt hører hjemme på Islay. Destilleri: Ukendt destilleri på Islay Navn: Mac-Talla Terra Aftapper: Morrison Scotch Whisky Distillers Alder: NA Type: Single Islay Malt Whisky Alc. styrke: 46% Andet: Classic Islay - Smoky & Fresh

Pris: 449,10 DKK